HANKELEPING

08.04.2024 nr 2-2/24/324-2

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn), 
Kaitsevägi (registrikood 70008641, asukoht Juhkentali 58, 15007 Tallinn), keda esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson, edaspidi nimetatud tellija
ja
Farwelli Kaubanduse Osaühing, registrikood 10067755, aadress Kanali tee 4, 10112 Tallinn, keda esindab põhikirja alusel Oliver Leif, edaspidi nimetatud täitja,
eraldi nimetatud kui pool ja ühiselt kui pooled, on sõlminud järgmise hankelepingu (edaspidi nimetatud leping).
1.	Lepingu sõlmimise alus ja ese
1.1.	Leping sõlmitakse 27.03.2024 sõlmitud raamlepingu nr 2-2/24/324-1 alusel hanke osas 3 ja lähtudes riigihanke „Tööstuslike pesumasinate ja kuivatite ostmine, remont ja hooldus“ (viitenumber 272025) raames täitja poolt esitatud pakkumusest. Lepingu objektiks on raamlepingu punktis 1.4. nimetatud teenused.
1.2.	Lepingu eesmärk on fikseerida tellitava teenuse hind ning teenuse osutamise, tellimise kord. 
1.3.	Lepingu tähtaeg on 48 kuud, mis algab lepingu jõustumisest või kuni raamlepingu punktis 6.1 toodud hanke osa 3 maksimaalse maksumuse täitumiseni, sõltuvalt kumb tingimus täitub varem.
1.4.	Leping jõustub hetkest, mil tellija on enda poolt allkirjastatud lepingu edastanud täitja e-posti aadressile ja kehtib kuni lepinguliste kohustuste täitmiseni.
2.	Lepingu täitmine
2.1.	Täitja osutab teenust jooksvalt vastavalt vajadusele tellija poolt esitatud väljakutse alusel ja riigihanke tehnilises kirjelduses toodud tingimustele.
2.2.	Tellija esitab tööde teostamise väljakutse (sh objekti täpse aadressi, hoone, võimalusel probleemi kirjelduse ja eeldatava teenuse osutamise tähtaja) läbi tellija haldustarkvara või e-kirja teel.
2.3.	Tehnilise kirjelduse lisas 1.1 on toodud seadmete loend (sh asukohad) informatiivsel eesmärgil. Seadmed, seadmete kogused, asukohad võivad lepinguperioodil muutuda. Nimetatud muudatused on tellija ette näinud ning nende kohta raamlepingu ega selle alusel sõlmitud hankelepingu muudatust ei vormistata. Muudatused fikseeritakse võimalusel tellija kontaktisiku poolt kirjalikku taasesitamist võimaldavas vormis (e-posti teel) või fikseeritakse teenuse üleandmise-vastuvõtmise aktis.
3.	Teenuse hind ja maksetingimused
3.1.	Teenuse hind on määratud täitja riigihanke pakkumuses (selles sisalduva teenuse osas) ja sisaldab kõiki kulusid, mis on vajalikud nimetatud teenuse osutamiseks. Hinnad on toodud raamlepingu lisas 2.
3.2.	Teenuse maksumus koosneb väljakutse tasust (transpordi hind ühe korra väljasõidu kohta), teenuse tunni hinnast ning varuosade hinnast ning on täpsemalt kirjeldatud raamlepingu punktis 6.2.
3.3.	Riigihanke pakkumuses nimetamata kaupu/teenuseid tellib tellija vastavalt täitja hinnakirjale ja/või täitja täiendava pakkumuse alusel (raamlepingu punkt 3.5). 
3.4.	Maksetingimused on toodud raamlepingus ja e-arve esitatakse vastavalt raamlepingu punktidele 6.5–6.7.
4.	Kontaktisikud
4.1.	Tellija kontaktisikud on taristu ja teenuste kategooriajuht Kristo Raud, tel +372 5388 3440, e-post kristo.raud@rkik.ee ja taristu ja teenuste kategooria tooteinsener Anu Arukaev, tel +372 5302 8795, e-post anu.arukaev@rkik.ee.
4.2.	Täitja kontaktisik on Oliver Leif, tel +372 50 32 600, e-post oliver@farwell.ee.
5.	Poolte rekvisiidid

Tellija

Riigi Kaitseinvesteeringute Keskus
Registrikood 70009764
Järve 34a, 11314 Tallinn
e-post: lepingud@rkik.ee

Kaitsevägi
Registrikood 70008641
Juhkentali 58, 15007 Tallinn
e-post: mil@mil.ee

Täitja

Farwelli Kaubanduse Osaühing
Registrikood 10067755
Kanali tee 4, 
10112 Tallinn
e-post: oliver@farwell.ee
	
(allkirjastatud digitaalselt)

Ivar Janson
hangete osakonna juhataja
	(allkirjastatud digitaalselt)

Oliver Leif
juhatuse liige